
[bookmark: _Toc239245223]OSNOVNE INFORMACIJE O PROGRAMU

[bookmark: _Toc239245224]KRATKI OPIS
Program za ostvarivanje potpora iz područja marikulture za razdoblje od 2024. – 2027. godine (u daljnjem tekstu: Program) utvrđuje aktivnosti u marikulturi za koje će Zadarska županija u razdoblju od 2024. – 2027. godine dodjeljivati potpore male vrijednosti te kriterije i postupak dodjele istih.
Program obuhvaća mjere koje su usklađene s pravilima EU-a o pružanju državne potpore sektoru ribarstva i akvakulture propisanih Uredbom Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na de minimis potpore u sektoru ribarstva i akvakulture (SL L 190, 28.6.2014.), a koju je izmijenila Uredba Komisije (EU) 2020/2008 od 8. prosinca 2020. (SL L 414, 9.12.2020.), Uredba Komisije (EU) 2022/2514 od 14. prosinca 2022. (SL L 326, 21.12.2022.) te Uredba Komisije (EU) 2023/2391 od 4. listopada 2023. (SL L, 5.10.2023.), (u daljnjem tekstu: Uredba).

[bookmark: _Toc239245225]1.2 CILJ PROGRAMA
Cilj ovog Programa je razvoj marikulturne djelatnosti, a sukladno Planu razvoja Zadarske županije 2021. – 2027. utvrđen je posebni cilj 16 koji se odnosi na razvoj konkurentnog, održivog i otpornog ribarstva i akvakulture (navedeni cilj nalazi se u okviru razvojnog smjera 3. Zelena i digitalna tranzicija te strateškog cilja 9. Samodostatnost u hrani i razvoj biogospodarstva). Daljnji rast i razvoj konkurentne, održive i otporne akvakulture potrebno je ojačati ulaganjima u infrastrukturu i suprastrukturu. Istovremeno potrebno je poticati uvođenje novih tehnologija i ekoloških praksi za potrebe povećanja otpornosti i održivosti sektora akvakulture.

[bookmark: _Toc239245226]SUFINANCIRANJE ZADARSKE ŽUPANIJE

[bookmark: _Toc239245227]2.1. UKUPNA FINANCIJSKA SREDSTVA ZA DODJELU
Sredstva za dodjelu potpora male vrijednosti iz područja marikulture osigurana su u Proračunu Zadarske županije za 2026. godinu i projekcijom za 2027. godinu; Aktivnost: A3601-03 Potpore u poljoprivredi i ruralnom razvoju; Pozicija B53 Potpora u ribarstvu i marikulturi u ukupnom iznosu od 15.000,00 Eura, a ista su namijenjena za dodjelu u okviru Javnog poziva za podnošenje zahtjeva za dodjelu sredstava potpora iz područja marikulture za 2026. godinu (u daljnjem tekstu: Javni poziv). 

[bookmark: _Toc239245228]2.2. PRIHVATLJIVI IZNOS FINANCIRANJA
Za Mjeru 1. i 2. prihvatljivo je financiranje do 50% ukupnih dokumentiranih troškova. Najveći pojedinačni iznos može iznositi do 4.000,00 EUR-a po pojedinačnoj mjeri.

Financiranje u Mjeri 3. je 100% i ograničeno na 700,00 EUR-a  po korisniku.


[bookmark: _Toc239245229]FORMALNI UVJETI JAVNOG POZIVA

[bookmark: _Toc239245230]3.1. PRIHVATLJIVI KORISNICI
Potpora se može dodijeliti fizičkim i pravnim osobama iz ranga mikro poduzeća (manje od 10 zaposlenika, čiji je godišnji promet manji od 2.000.000,00 EUR) koje su nositelji dozvole za akvakulturu na području Zadarske županije (u daljnjem tekstu: Tražitelj).

[bookmark: _Toc239245231]3.2. PRIHVATLJIVE MJERE
Potpore male vrijednosti, Zadarska županija će dodijeliti za mjere:
· Mjera 1. Potpore za pripremu projektne dokumentacije u marikulturi
· Mjera 2. Potpore za razvoj marikulture
· Mjera 3. Potpore za ulazak u sustave zaštite naziva prehrambenih proizvoda
Mjera 1. Potpore za pripremu projektne dokumentacije u marikulturi 
1.1.Tehnička dokumentacija: 
· idejno rješenje
· idejni projekt
· glavni projekt
· izvedbeni projekt
1.2. Financijska dokumentacija: 
· poslovni plan 
· investicijska studija

Mjera 2. Potpore za razvoj marikulture 
2.1. Nabava proizvedene dugotrajne imovine potrebne za obavljanje djelatnosti uzgoja akvatičnih organizama:
· plutače
· oznake
· lanci
· konopi
· oprema za sidrenje 
· HTZ oprema (zaštitna radna odjeća i obuća)
· ronilačka oprema
· plutajući objekti
· manipulativna oprema za rad na uzgajalištu
· radni strojevi i radna plovila 
· prilagodbe i modifikacije na opremi i plovilima za rad u marikulturi
· elektronička oprema za praćenje kakvoće uzgojne sredine
· elektronička oprema za nadzor uzgajališta i radnih plovila
            2.2. Projekti promidžbe i marketinške pripreme proizvoda marikulture:
· izrada i tisak promidžbenog materijala 
· izrada nove web stranice
· promotivne kampanje prilikom stavljanja u promet novih ili redizajniranja postojećih proizvoda
· promocija na domaćem i / ili inozemnom tržištu
· izgradnja vizualnog identiteta proizvoda-brenda, dizajn etikete, ambalaže 
· savjetodavne i druge intelektualne usluge 
· analiza proizvoda prije stavljanja proizvoda na tržište 
· certifikacija ekoloških proizvoda
            2.3. Hidrografska izmjera područja na kojem se obavlja djelatnost marikulture  odnosno izrada hidrografskih elaborata sukladno čl. 11.a Zakona o hidrografskoj djelatnosti
            2.4. Uvođenje sustava analize opasnosti kontrolnih točaka (HACCP sustava) u 
                   objekte uključene u uzgoj
2.5. Stručno usavršavanje za stjecanje novih znanja i vještina za zanimanja u                               akvakulturi
            2.6. Organizacija stručnih skupova, edukacija, radionica i znanstveno istraživačkih               
       projekata
2.7. Organiziranje manifestacija i događanja čiji je cilj promidžba i trženje proizvoda         marikulture te podizanja svijesti o njihovoj održivosti

Mjera 3. Potpore za ulazak u sustave zaštite naziva prehrambenih proizvoda
Sufinancira se ulazak u sustav zaštite imena proizvoda bilo na nacionalnoj, bilo na EU razini i  to: ZOI - zaštićena oznaka izvornosti; ZOZP - zaštićena oznaka zemljopisnog podrijetla; ZTS zajamčeni tradicionalni specijalitet. Troškovi sufinanciranja također obuhvaćaju godišnje               troškove certifikacije nakon što se jednom uđe u sustav zaštite.
3.1. Troškovi zahtjeva
3.2. Troškovi izlaska na teren i kontrole kontrolnog tijela
3.3. Troškovi laboratorijske analize proizvoda

Sukladno članku 1. Uredbe, ovaj se Program primjenjuje na potpore dodijeljene poduzetnicima koji se bave primarnom proizvodnjom proizvoda ribarstva i akvakulture, uz sljedeće iznimke:
(a) potpore čiji se iznos utvrđuje na temelju cijene ili količine kupljenih proizvoda ili proizvoda stavljenih na tržište;
(b) potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;
(c) potpore uvjetovane time da se upotrebi domaće robe daje prednost u odnosu na uvezenu robu;
(d) potpore za kupnju ribarskih plovila;
(e) potpore za modernizaciju ili zamjenu glavnih ili pomoćnih motora ribarskih plovila;
(f) potpore za operacije kojima se povećava ribolovni kapacitet ribarskog plovila ili za opremu kojom se povećava sposobnost ribarskih plovila da pronađu ribu;
(g) potpore za izgradnju novih ribarskih plovila ili uvoz ribarskih plovila;
(h) potpore za trajni ili privremeni prestanak ribolovnih aktivnosti, osim potpora koje ispunjavaju uvjete utvrđene u člancima 20. i 21. Uredbe (EU) 2021/1139 Europskog parlamenta i Vijeća 
(i) potpore za istraživački ribolov;
(j) potpore za prijenos vlasništva nad poduzećem;
(k) potpore za izravno poribljavanje, osim ako je pravnim aktom Unije to izričito predviđeno kao mjera očuvanja ili u slučaju eksperimentalnog poribljavanja.

[bookmark: _Toc239245232]POSTUPAK I UVJETI DODJELE POTPORA
Bespovratna novčana sredstva dodjeljuju se nakon objavljenog Javnog poziva s utvrđenim rokom podnošenja zahtjeva. Sufinancirati se mogu troškovi nastali i plaćeni od 23. rujna 2025. godine do dana zatvaranja Javnog poziva za podnošenje Zahtjeva za dodjelu sredstava potpora iz područja marikulture Zadarske županije za 2026. godinu.
Javni poziv objavit će se putem županijske Internet stranice (www.zadarska-zupanija.hr).

Potpora se dodjeljuje po jednom poduzetniku.
Sukladno članku 2., točka 2. Uredbe pod pojmom „jedan poduzetnik” obuhvaćena su sva poduzeća koja su u najmanje jednom od sljedećih međusobnih odnosa:
(a) jedno poduzeće ima većinu glasačkih prava dioničara ili članova u drugom poduzeću;
(b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
(c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
(d) jedno poduzeće, koje je dioničar ili član u drugom poduzeću, samostalno kontrolira, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.
Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća također se smatraju jednim poduzetnikom.

[bookmark: _Toc239245233]4.1. OPĆI UVJETI I  PREDNOSTI
Tražitelj potpore mora ispuniti sljedeće uvjete:
· Predmet dodjele potpore mora se obavljati na području Zadarske županije;
· Tražitelj nema nepodmirenih obveza prema državi;
· Tražitelj nema nepodmirenih obveza prema Zadarskoj županiji na dan podnošenja Zahtjeva;
· Tražitelj mora financirati troškove koji su predmet ovog Programa;
· U Zahtjevu za prijavu potrebno je kod Opisa predmeta sufinanciranja/projekta detaljnije obrazložiti predmet sufinanciranja, dok je kod Predmeta sufinanciranja potrebno odabrati predmet sufinanciranja;
· Za sve priložene račune se mora dostaviti potvrda o plaćanju ukoliko račun nije plaćen gotovinski;
· Cijeli iznos računa mora biti plaćen, inače se račun ne uvažava. Priznaje se i kartično plaćanje;
· Računi koji su predmet sufinanciranja moraju biti izdani na podnositelja zahtjeva za potporu (obrt/zadruga/trgovačko društvo);
· Porez na dodanu vrijednost (PDV) nije prihvatljiv trošak, osim kod tražitelja potpore koji nisu obveznici PDV-a, a kojima PDV nije povrativ;
· Prijeboj ili kompenzacija nije prihvatljiv način plaćanja;
· Minimalni iznos pojedinačnog računa mora biti veći od 65,00 EUR-a s PDV-om;
· Ako se podnositelj zahtjeva prijavi dva puta na istu mjeru, uzet će se u obzir datum zaprimanja zadnjeg zahtjeva;
· Tražitelj potpore može se prijaviti na sve tri mjere, a za koje je ukupan maksimalan iznos koji se može odobriti 4.000,00 EUR-a;
· Tražitelj potpore može se prijaviti na dvije mjere za koje je maksimalan iznos koji se može odobriti 5.000,00 EUR-a uključujući i iznos bonusa u slučaju da ostvaruje pravo;
· Tehničku dokumentaciju mora izraditi ovlašteni inženjer ili ovlašteni arhitekt. Izjava ovlaštenog arhitekta i tisak gore navedene dokumentacije se ne uzimaju kao prihvatljiv trošak;
· Proizvedena dugotrajna imovina koja je predmet sufinanciranja Mjere 2: Potpore za razvoj marikulture (sukladno članku 2. Programa) mora biti u skladu sa člankom 1. Uredbe;
· Kod nepotpunog zahtjeva podnositelju se šalje zahtjev za nadopunu dokumentacije koju je potrebno dostaviti u roku od 7 dana od primitka zahtjeva.

[bookmark: _Toc239245234]4.2. NAČIN PODNOŠENJA ZAHTJEVA

[bookmark: _Toc138152960][bookmark: _Toc239245235]4.2.1. Registracija i prijava u SOM sustavu
Zahtjev se podnosi isključivo u elektronskom obliku, odnosno putem SOM sustava.

Način prijave i registracije u SOM sustavu nalazi se u dokumentu Upute za korisnike SOM sustava.

Dva su osnovna uvjeta za završetak postupka prijave na javni poziv:
a) Registracija prijavitelja u sustavu putem linka https://som-natjecaj.eu/authentication/register - klikom na isti otvara se direktni preglednik u kojem potencijalni prijavitelj otvara svoj račun kao novi korisnik, odabire vrstu registracije, potom popunjava podatke o korisniku i potvrđuje otvaranje računa. Registracija prijavitelja i otvaranje korisničkog računa (u daljnjem tekstu: Korisnik) omogućit će istom pretraživanje natječaja, preuzimanje dokumentacije otvorenih natječaja te slanje prijave elektroničkim putem. Odabirom „Registracija“ i popunjavanjem traženih podataka te odabirom Registriraj, Korisnik ispunjava uvjete za moguću prijavu na javni poziv,

b) prijava korisnika na javni poziv – putem linka https://som-natjecaj.eu/authentication/login.

U slučaju tehničkih poteškoća, potrebno je pisati na e-mail: podrska@som-system.com ili, ukoliko je nužno potrebno, nazvati INFO TELEFON ako postoji problem oko same registracije i prijave ili poteškoća prilikom ispunjavanja same prijave na broj 091/618-8694 (isključivo u radnom vremenu između 08:00 i 16:00 sati).
Pitanja vezana za Javni poziv, dokumentaciju i općenito mogu se postaviti Upravnom odjelu za poljoprivredu, ribarstvo i vodno gospodarstvo, elektronskim putem, slanjem upita na e-mail adresu: poljoprivreda@zadarska-zupanija.hr.
[bookmark: _Toc138152961][bookmark: _Toc239245236]4.2.2.  Dostupnost dokumentacije
[bookmark: _Hlk172623107][bookmark: _Toc138152962]Dokumentacija koja uključuje Program, Javni poziv, Upute za prijavitelje, Upute za korisnike SOM sustava i Izjavu o točnosti unesenih podataka i učitanih dokumenata u SOM sustav, dostupna je na web stranici Zadarske županije www.zadarska-zupanija.hr, ali i u SOM sustavu.

Izjavu o točnosti unesenih podataka i učitanih dokumenata u SOM sustavu potrebno je ispuniti elektronički, potpisati, skenirati i pravilno učitati u sustav. Potpisom na ovom obrascu prijavitelj potvrđuje točnost podataka svih prethodno upisanih podataka i učitanih dokumenata. 
[bookmark: _Toc239245237]4.2.3. Nadopuna dokumentacije
Pregled i ocjenjivanje pristiglih zahtjeva uz ovlaštenje da od Tražitelja zatraži pojašnjenje ili nadopunu zahtjeva, odredi ili zatraži dodatne priloge, obavlja Povjerenstvo za odobravanje potpora iz područja marikulture na području Zadarske županije (u daljnjem tekstu: Povjerenstvo) koje imenuje župan na prijedlog Upravnog odjela za poljoprivredu, ribarstvo i vodno gospodarstvo.
Korisniku se zahtjev za dopunu ili obrazloženje dostavlja elektronički, odnosno putem SOM sustava, a korisnik je dužan kroz navedeni sustav dostaviti dokumentaciju u roku od 7 (sedam) dana od dana zaprimanja zahtjeva za dopunom.


[bookmark: _Toc239245238]4.3. POTREBNA DOKUMENTACIJA
Popis obavezne dokumentacije objavljen je i u samom Zahtjevu za potporu kojem se pristupa putem SOM sustava.

	Obavezna dokumentacija: Mjera 1 

	1.
	Izjava o točnosti unesenih podataka i učitanih dokumenata u SOM sustav

	2.
	Potvrda nadležne Porezne uprave o nepostojanju duga (ne starija od 30 dana od dana podnošenja Zahtjeva za potporu)

	3.
	Preslika osobne iskaznice odgovorne osobe

	4.
	Račun/i za robu/usluge koji su predmet sufinanciranja 

	5.
	Ako račun/i nisu plaćeni gotovinski, priložiti dokaze o plaćanju (bankovni izvodi, potvrde o provedenim transakcijama itd..)

	6.
	Preslika žiro računa (IBAN) podnositelja zahtjeva 

	7.
	Preslika dokumentacije koja se sufinancira potporom

	8.
	Rješenje o upisu u Upisnik subjekata u ekološkoj proizvodnji, ukoliko je primjenjivo

	
	OSTALA OBVEZNA DOKUMENTACIJA S OBZIROM NA PRAVNU FORMU PODNOSITELJA ZAHTJEVA – NAVEDENA DOLJE U TABLICI

	Obavezna dokumentacija: Mjera 2

	1.
	Izjava o točnosti unesenih podataka i učitanih dokumenata u SOM sustav

	2.
	Potvrda nadležne Porezne uprave o nepostojanju duga (ne starija od 30 dana od dana podnošenja Zahtjeva za potporu)

	3.
	Preslika osobne iskaznice odgovorne osobe 

	4.
	Račun/i za robu/usluge koji su predmet sufinanciranja 

	5.
	Ako račun/i nisu plaćeni gotovinski, priložiti dokaze o plaćanju (bankovni izvodi, potvrde o provedenim transakcijama itd..)

	6.
	Preslika žiro računa (IBAN) podnositelja zahtjeva 

	7.
	Priložiti hidrografski elaborat izrađen i ovjeren od strane ovlaštene pravne osobe sukladno Pravilniku o uvjetima i načinu obavljanja djelatnosti hidrografske izmjere ovlaštenih pravnih osoba (NN 65/2026, koji zamjenjuje NN 120/2018) ukoliko se radi o hidrografskoj izmjeri

	8.
	Priložiti potvrdu o stečenim znanjima i vještinama ukoliko se radi o stručnom usavršavanju za 
zanimanja u akvakulturi

	9.
	Priložiti prijavnicu na sajam (ako se radi o potpori Organiziranje manifestacija i događanja čiji je cilj promidžba i trženje proizvoda marikulture te podizanje svijesti o njihovoj održivosti)

	10.
	Rješenje o upisu u Upisnik subjekata u ekološkoj proizvodnji, ukoliko je primjenjivo

	OSTALA OBVEZNA DOKUMENTACIJA S OBZIROM NA PRAVNU FORMU PODNOSITELJA ZAHTJEVA – NAVEDENA DOLJE U TABLICI

	Obavezna dokumentacija: Mjera 3

	1.
	Izjava o točnosti unesenih podataka i učitanih dokumenata u SOM sustav

	2.
	Potvrda nadležne Porezne uprave o nepostojanju duga (ne starija od 30 dana od dana podnošenja Zahtjeva za potporu)

	3.
	Preslika osobne iskaznice odgovorne osobe 

	4.
	Račun/i za robu/usluge koji su predmet sufinanciranja 

	5.
	Ako račun/i nisu plaćeni gotovinski, priložiti dokaze o plaćanju (bankovni izvodi, potvrde o provedenim transakcijama itd..)

	6.
	Preslika žiro računa (IBAN) podnositelja zahtjeva

	7.
	Zapisnik o provedenoj kontroli za tražitelje potpore za certifikaciju proizvoda s oznakom izvornosti, zemljopisnog podrijetla i zajamčeni tradicionalni specijalitet

	8.
	Rješenje ili drugi odgovarajući dokument o upisu u sustave kvalitete (zaštita imena proizvoda), ako je subjekt u navedenom sustavu

	9.
	Rješenje o upisu u Upisnik subjekata u ekološkoj proizvodnji, ukoliko je primjenjivo

	OSTALA OBVEZNA DOKUMENTACIJA S OBZIROM NA PRAVNU FORMU PODNOSITELJA ZAHTJEVA 

	OBRT

	1.
	Obrtnica ili Rješenje o obrtu

	2.
	Ako je obrt u sustavu poreza na dohodak dostaviti za 2025. godinu:
· prijava poreza na dohodak (obrazac DOH)
· pregled poslovnih primitaka i izdataka za razdoblje od 01. siječnja do 31. prosinca 2025. godine  (obrazac P-PPI)
· popis dugotrajne imovine (obrazac DI)
(navedena dokumentacija mora biti ovjerena od strane nadležne Porezne uprave)  

	3.
	 Ako je obrt u sustavu poreza na dobit dostaviti za 2025. godinu:
· prijava poreza na dobit (obrazac PD)
· bilanca (obrazac POD-BIL)
· račun dobiti i gubitka (obrazac POD-RDG)
(navedena dokumentacija mora biti ovjerena od strane nadležne Porezne uprave)

	4.
	Ako je obrt u sustavu paušalnog oporezivanja dostaviti za 2025. godinu:
· izvješće o paušalnom dohotku od samostalne djelatnosti (obrazac PO-SD)

	ZADRUGA/TRGOVAČKO DRUŠTVO 

	1.
	Izvod iz sudskog registra

	2.
	Potvrda o dodijeljenom osobnom identifikacijskom broju (OIB)

	3.
	Potvrda o razvrstavanju poslovnog subjekta prema NKD-u 

	4.
	Obrazac GFI-a za 2025. godinu ovjeren od institucije ovlaštene za obradu podataka Fina za potrebe javne objave (trgovačka društva) ili za potrebe statistike (zadruge)    



[bookmark: _Toc239245239]4.4. PRAVILA EU O PRUŽANJU DRŽAVNE POTPORE
Sukladno stavku 2. članku 3. Uredbe Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na de minimis potpore u sektoru ribarstva i akvakulture (SL L 190, 28.6.2014.), a koju je izmijenila Uredba Komisije (EU) 2020/2008 od 8. prosinca 2020. (SL L 414, 9.12.2020.), Uredba Komisije (EU) 2022/2514 od 14. prosinca 2022. (SL L 326, 21.12.2022.) te Uredba Komisije (EU) 2023/2391 od 4. listopada 2023. (SL L, 5.10.2023.), ukupni iznos de minimis potpora koji je dodijeljen jednom poduzetniku ne smije prelaziti 30.000,00 EUR-a u bilo kojem razdoblju od tri fiskalne godine. 
[bookmark: _Toc239245240]4.5. ROK ZA PODNOŠENJE ZAHTJEVA
Rok za podnošenje Zahtjeva počinje danom objave Javnog poziva, a traje do 7. listopada 2026. godine. 
[bookmark: _Toc239245241]4.6. INFORMACIJE
Sva pitanja vezana uz ovaj Javni poziv mogu se postaviti isključivo elektronskim putem slanjem upita na adresu elektroničke pošte: poljoprivreda@zadarska-zupanija.hr
Tekst javnog poziva objavljen je na mrežnoj stranici Zadarske županije www.zadarska-zupanija.hr,  a obavijest o objavi Javnog poziva u dnevnom tisku.
[bookmark: _Toc239245242]4.7. PROCJENA PRIJAVA I DONOŠENJE ODLUKE O DODJELI POTPORA
Pregled i ocjenjivanje pristiglih zahtjeva uz ovlaštenje da od Tražitelja zatraži pojašnjenje ili nadopunu zahtjeva, odredi ili zatraži dodatne priloge, obavlja Povjerenstvo za odobravanje potpora iz područja marikulture na području Zadarske županije (u daljnjem tekstu: Povjerenstvo) koje imenuje župan na prijedlog Upravnog odjela za poljoprivredu, ribarstvo i vodno gospodarstvo. Povjerenstvo se sastaje po potrebi, ovisno o broju zaprimljenih prijava za potpore.  Zahtjevi se obrađuju po redoslijedu zaprimanja.
Ako ukupan iznos odobrenih zahtjeva za potporu bude veći od osiguranih sredstava u Proračunu Zadarske županije, provest će se proporcionalno smanjenje odobrenog iznosa za sve potpore. Na temelju prijedloga Povjerenstva, odluku o odobrenju potpora donosi župan Zadarske   županije.
Odluka o odobrenju potpora se objavljuje na web stranici Zadarske županije.
Prigovor na odluku o odobrenju potpora se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.
Svim Tražiteljima potpore, koji su u roku podnijeli zahtjev za potporu, šalje se pisana obavijest o odobrenim/neodobrenim sredstvima potpore male vrijednosti. Odobrena sredstva potpore se isplaćuju na žiro račun korisnika potpore.
[bookmark: _Toc239245243]4.8. KONTROLA DODIJELJENE POTPORE
[bookmark: _Hlk206573932]Kontrola namjenskog korištenja sredstava potpora male vrijednosti provoditi će se sukladno članku 8., stavku 5. Programa za ostvarivanje potpora iz područja marikulture za razdoblje od 2024. – 2027. godine (KLASA: 324-02/24-01/2; URBROJ: 2198-01-24-8 od 1. srpnja 2024. godine) i članku 9., stavku 2. Uputa o obavljanju kontrola na licu mjesta kod krajnjih korisnika transfera iz proračuna (KLASA: 442-01/24-01/1; URBROJ: 2198-01-24-2 od 28. studenog 2024. godine).

